ご注文はうさぎですか?

༼ཁྱེད་ཀྱི་མངགས་ཐོ་རི་བོང་ཡིན་ནམ།༽ (ཉི་ཧོང་སྐད།: ご注文はうさぎですか？ དབྱིན་སྐད།: Is the order a rabbit?) ཞེས་པ་ནི་ཉི་ཧོང་གི་རི་མོ་བ་ཁོའུ་ (Koi) ཡིས་བྲིས་པའི་བཞི་སྒྲིག་རི་མོའི་གཏམ་རྒྱུད་ཀྱི་བརྩམས་ཆོས་ཤིག་ཡིན། དེའི་བསྡུས་མིང་ལ་ “གོ་ཅི་ཨུ་ས།” (Gochiusa) ཞེས་འབོད། བརྩམས་ཆོས་འདི་ནི་ (ཧོ་བུན་ཧྲ།) པར་སྐྲུན་ཁང་གི་ ༼མན་ག་ཐ་ཡིམ་ཀི་ར་ར་མེག་སི།༽ (Manga Time Kirara MAX) ཞེས་པའི་དུས་དེབ་ཀྱི་ཕྱི་ལོ་ 2010 ལོའི་ཟླ་ 12 པའི་འདོན་ཐེངས་ནང་ཐོག་མར་བཀོད་པ་དང་། ཕྱི་ལོ་ 2011 ལོའི་ཟླ་ 3 པའི་འདོན་ཐེངས་ནས་བཟུང་རྒྱུན་མཐུད་དུ་སྤེལ་བཞིན་ཡོད། དེ་བཞིན་ ༼མན་ག་ཐ་ཡིམ་ཀི་ར་ར་ཁེ་ར་ཊ།༽ (Manga Time Kirara Carat) གྱི་ཕྱི་ལོ་ 2012 ལོའི་ཟླ་ 4 པའི་འདོན་ཐེངས་ནང་མགྲོན་པོའི་ཚུལ་དུ་བཀོད་པ་མ་ཟད། (གྷ་ཀེན་) པར་སྐྲུན་ཁང་གི་ ༼ཨ་ནི་མེ་ཌི་ཡ།༽ (Animedia) དུས་དེབ་ནང་དུའང་ཕྱི་ལོ་ 2014 ལོའི་ཟླ་ 5 ནས་ཟླ་ 7 བར་བཀོད་ཡོད། ཕྱི་ལོ་ 2021 ལོའི་ཟླ་ 12 པའི་བར་གྱི་གནས་ཚུལ་ལྟར་ན། དེབ་ཕྲེང་འདིའི་པར་སྐྲུན་བྱས་པའི་གྲངས་འབོར་ཁྱོན་བསྡོམས་ས་ཡ་ 3 ལས་བརྒལ་ཡོད།